उधर शायद गूगल से मिल रही इसी चुनौती को देखते हुए पॉपुलर सोशल नेटवर्किंग साइट फेसबुक ने भी वीडियो चैट पेश करने की घोषणा की है। फेसबुक का दावा है कि यह नया फीचर सोशल नेटवर्किंग साइट्स में क्रांति ला देगा। गूगल प्लस को टक्कर देने के लिए फेसबुक लगातार नए प्रयोग कर रहा है और उसकी यह नई सर्विस है- वीडियो चैट सर्विस। फेसबुक यह नई सर्विस स्काइप के साथ मिलकर शुरु कर रही है जिसके दुनिया भर में 17 करोड़ से ज्यादा यूजर्स हैं। इसमें यूजर्स आमने-सामने किसी से भी बात कर पाएंगे।